ai4bharat/Pralekha huggingface dataset:
பிரதமர் அலுவலகம்
உத்தரப் பிரதேசத்தின் சித்தார்த்நகரில் ஏற்பட்ட சாலை விபத்தில் நேரிட்ட உயிரிழப்புக்கு பிரதமர் இரங்கல்
பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து கருணைத் தொகை அறிவிப்பு
உத்தரப் பிரதேசத்தின் சித்தார்த்நகர் மாவட்டத்தில் ஏற்பட்ட சாலை விபத்தில் நேரிட்ட உயிரிழப்புக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். உத்தரப் பிரதேசத்தின் சித்தார்த்நகரில் ஏற்பட்ட சாலை விபத்தில் பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து கருணைத் தொகை வழங்கப்படும் என்று திரு மோடி அறிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“உத்தரப் பிரதேசத்தின் சித்தார்த்நகரில் ஏற்பட்ட சாலை விபத்து, மிகவும் வேதனைக்குரியது. உயிரிழந்தோரின் குடும்பத்தினருக்கு எனது ஆழ்ந்த இரங்கல்கள். இந்த பேரிழப்பை ஏற்றுக் கொள்ளும் வலிமையை இறைவன் அவர்களுக்கு அளிக்கட்டும். மேலும், காயமடைந்தவர்கள் விரைவில் குணமடைய விழைகிறேன்: பிரதமர் @narendramodi
“உத்தரப் பிரதேசத்தின் சித்தார்த்நகரில் ஏற்பட்ட சாலை விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் கருணைத் தொகையாக வழங்கப்படும் என்று பிரதமர் அறிவித்துள்ளார். காயமடைந்தவர்களுக்கு தலா ரூ. 50,000 வழங்கப்படும்.”
தொலைதொடர்பு மற்றும் தகவல் தொழில்நுட்ப அமைச்சகம்
இந்தியாவிலேயே தயாரிக்கப்பட்ட உலகின் முதல் விண்வெளி சார்ந்த இணைய அடிப்படையிலான சேவை : பிஎஸ்என்எல்
பிரதமர் திரு நரேந்திர மோடியின் தொலைநோக்கு பார்வையான டிஜிட்டல் இந்தியாவை, மீனவர்கள், விவசாயிகள், கட்டுமானப் பணியாளர்கள் ஆகியோரிடமிருந்து தொடங்கும் வகையில் பிஎஸ்என்எல் நிறுவனம் ஸ்கைலோடெக் இந்தியா நிறுவனத்துடன் இணைந்து உலகில் முதன்முறையாக விண்வெளி சார்ந்த இணைய அடிப்படையிலான சேவையைத் துவக்க உள்ளது.
இந்தியாவிலேயே தயாரிக்கப்பட்ட இந்தத் தொழில்நுட்பமானது, இந்திய கடல் பகுதிகள், காஷ்மீரின் லடாக் முதல் கன்னியாகுமரி வரையிலும், குஜராத் முதல் வடக்கு கிழக்கு மாகாணங்கள் வரையிலும் இந்திய எல்லைக்கு உட்பட்ட அனைத்துப் பகுதிகளிலும் தனது சேவையை வழங்கும்.
இந்த சேவை குறித்து கருத்து தெரிவித்த பிஎஸ்என்எல் நிறுவனத்தின் தலைவரும், மேலாண் இயக்குநருமான திரு பி கே பர்வார், புதுமையான மற்றும் குறைந்த செலவில் தொலைத்தொடர்பு சேவையை அனைத்துத் தரப்பு வாடிக்கையாளர்களுக்கும் வழங்கும் நோக்கத்தில் இந்த புதிய தொழில்நுட்பம் அமைய இருப்பதாகக் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679714
உள்துறை அமைச்சகம்
கொவிட்-19ஐ எதிர்த்துப் போராடுவதற்காக அமல்படுத்தப்பட்டுள்ள 21 நாள் தேசிய பொது முடக்கத்தின் போது, மக்களின் இன்னல்களைக் களைய மோடி அரசு தன்னை அர்ப்பணித்துக் கொண்டுள்ளது: மத்திய உள்துறை அமைச்சர்
பொது முடக்க நடவடிக்கைகளை சிறப்பாக அமல்படுத்துவதோடு, இடம் பெயர்ந்த தொழிலாளர்களின் பொருளாதார சிக்கலைக் குறைக்கவும் மாநிலங்கள்/யூனியன் பிரேதசங்கள் நடவடிக்கை எடுக்க வேண்டும்: திரு. அமித் ஷா
21 நாள் தேசிய பொது முடக்கத்தின் போது, மக்களுக்கு ஏற்படும் இன்னல்களைக் களைய பிரதமர் திரு. நரேந்திர மோடியின் ஒட்டுமொத்தக் குறிக்கோளின் படி, சமூக இடைவெளியைக் கடைபிடிக்க, பொது முடக்க நடவடிக்கைகளை சிறப்பாக அமல்படுத்தத் தேவையான நடவடிக்கைகளை எடுப்பதற்கும், இடம் பெயர்ந்த தொழிலாளர்களின் பொருளாதார சிக்கலை இந்த தருணத்தில் குறைக்கவும் மாநிலங்கள்/யூனியன் பிரேதச அரசுகளை மத்திய உள்துறை அமைச்சர் திரு. அமித் ஷா வலியுறுத்தி உள்ளார்.
மத்திய உள்துறை அமைச்சரின் அறிவுறுத்தலின் படி, கொவிட்-19 பரவலைத் தடுப்பதற்காக, அதிக அளவிலான இடம் பெயர்ந்த தொழிலாளர்கள் தங்களது மாநிலங்களுக்குச் செல்வதைத் தடுப்பதற்கு, அடிப்படை வசதிகளோடு கூடிய நிவாரண முகாம்களை அமைப்பதற்கும், அவர்களது பொருளாதார சிக்கல்களைக் களைவதற்கும் நடவடிக்கைகள் எடுக்குமாறு மாநிலங்கள்/யூனியன் பிரேதசங்களுக்கு மத்திய உள்துறை செயலாளர் கடிதம் எழுதியுள்ளார்.
(Visitor Counter : 159
பெட்ரோலியம் மற்றம் இயற்கை எரிவாயு அமைச்சகம்
மத்திய காசநோய் பிரிவுடன் இணைந்து உத்தரப்பிரதேசம் மற்றும் சத்தீஸ்கரில் தீவிர காசநோய் ஒழிப்புத் திட்டத்தை இந்தியன் ஆயில் தொடங்கியுள்ளது
காசநோய் அச்சுறுத்தலை எதிர்கொள்வதில் இந்தியாவின் உறுதிப்பாட்டை அடிக்கோடிட்டுக் காட்டும் ஒரு வரலாற்று மைல்கல்லாக, தீவிர காசநோய் ஒழிப்பு திட்டத்தை மேற்கொள்ள, சுகாதாரம் மற்றும் குடும்ப நல அமைச்சகத்தின் கீழ் உள்ள மத்திய காசநோய் பிரிவு மற்றும் உத்தரபிரதேசம், சத்தீஸ்கர் மாநிலங்களுடன் இந்தியன் ஆயில்  புரிந்துணர்வு ஒப்பந்தத்தில் கையெழுத்திட்டுள்ளது. நீடித்த வளர்ச்சி இலக்கைவிட ஐந்து ஆண்டுகள் முன்னதாக, 2025 ஆம் ஆண்டுக்குள், இந்தியாவில் காசநோயை முடிவுக்குக் கொண்டுவரும் பிரதமர் திரு நரேந்திர மோடியின் தொலைநோக்குப் பார்வையை இந்த புரிந்துணர்வு ஒப்பந்தம் வலுப்படுத்துகிறது.
மத்திய பெட்ரோலியம் மற்றும் இயற்கை எரிவாயு, வீட்டு வசதி மற்றும் நகர்ப்புற மேம்பாட்டுத் துறை அமைச்சர் திரு ஹர்தீப் சிங் பூரி, மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா ஆகியோர் முன்னிலையில் இந்த ஒப்பந்தம் கையெழுத்தானது. இந்திய எண்ணெய்க் கழகத்தின் சார்பில் அதன் மனிதவளப் பிரிவு இயக்குனர் திரு ரஞ்சன் குமார் மொஹபத்ரா, சுகாதாரம் மற்றும் குடும்ப நல அமைச்சகத்தின் கொள்கைப் பிரிவு இணைச்செயலாளர் திரு விஷால் சௌகான், சத்திஷ்கர் மாநிலக் காசநோய் தடுப்பு அதிகாரி டாக்டர் தர்மேந்திர கவாய், உத்தரப் பிரதேச காசநோய் தடுப்பு அதிகாரி டாக்டர் சைலேந்திர பட் நாகர் ஆகியோர் இந்த ஒப்பந்தத்தில் கையெழுத்திட்டனர்.
நிகழ்ச்சியில் பேசிய மத்திய அமைச்சர் திரு ஹர்தீப் சிங் பூரி, இந்திய எண்ணெய்க் கழகத்தைத் தாம் பாராட்டுவதாகக் கூறினார். காச நோயை எதிர்த்துப் போராடுவதற்கான வரலாற்று சிறப்புமிக்க இந்த புரிந்துணர்வு ஒப்பந்தத்தில் கையெழுத்திடும் இந்த ஆக்கபூர்வ முன்முயற்சியை மேற்கொண்டதற்காக மட்டுமின்றி அதனை உறுதியாக அமல்படுத்துவதற்கும் அவர் பாராட்டு தெரிவித்தார். இந்தியாவில் சுகாதார முறையை வலுப்படுத்தும் மாண்புமிகு பிரதமரின் தொலைநோக்குப் பார்வையுடன் இணைந்து இந்திய எரிசக்தித் துறையின் இந்த உறுதிப்பாடு ஒரு மைல் கல்லாகும் என்று அவர் குறிப்பிட்டார். இந்திய எரிசக்தி பொதுத்துறை நிறுவனங்கள் சுகாதார பாதுகாப்பு கட்டமைப்பை வலுப்படுத்துவதில் எவ்வாறு தொடர்ந்து ஈடுபடுகின்றன என்பது கொவிட் பெருந்தொற்று காலத்திலும் வெளிப்பட்டதாக அவர் குறிப்பிட்டார்.
2025-க்குள் காச நோயை முற்றிலும் ஒழிப்பதற்கான பிரதமரின் இயக்கத்தை வலுப்படுத்தும் கூட்டு முயற்சியில் ஈடுபட்டுள்ள இரண்டு மாநிலங்களையும் இந்திய எண்ணெய்க் கழகத்தையும் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா பாராட்டினார்.
முன்னதாக பிரமுகர்களை வரவேற்றுப் பேசிய இந்திய எண்ணெய் கழகத்தின் மனிதவளப் பிரிவு இயக்குநர் திரு ரஞ்சன் குமார் மொஹபத்ரா இந்தியாவின் மிகப்பெரிய எரிசக்தி பொதுத்துறை நிறுவனமான இந்திய எண்ணெய்க் கழகம், பெட்ரோலிய பொருட்களின் வணிகத்திற்கு அப்பால் தேசத்திற்கான உறுதிப்பாடுகளில் எப்போதும் இணைத்துக் கொண்டிருப்பதாக கூறினார். தேசத்தின் சுகாதாரக் கட்டமைப்பை வலுப்படுத்துவதற்கு தங்களின் உறுதிப்பாட்டை வெளிப்படுத்த கொவிட் பெருந்தொற்று காலத்தில் இந்த நிறுவனம் முன்னணியில் இருந்ததை அவர் நினைவு கூர்ந்தார்.
உலகில் ஆண்டுதோறும் 10 மில்லியன் பேரிடம் காச நோய் தொற்றுவதாகவும், சுமார் 1.5 மில்லியன் பேர் இந்நோயால் உயிரிழப்பதாகவும் உலக அளவில் ஆண்டுதோறும் காச நோயால் பாதிக்கப்படுவோர் எண்ணிக்கையில் நான்கில் ஒரு பங்கை இந்தியா கொண்டிருப்பதாகவும் கூறப்படுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1887066
கலாசாரத்துறை அமைச்சகம்
சர்வதேச ஆவணக் காப்பக தினத்தையொட்டி புதுதில்லி தேசிய ஆவணக் காப்பகத்தில் "நமது மொழி, நமது பாரம்பரியம்" என்ற கண்காட்சியை மத்திய இணை அமைச்சர் திருமதி மீனாட்சி லேகி தொடங்கிவைத்தார்
75-வது சர்வதேச ஆவணக் காப்பக தினத்தை இந்திய தேசிய ஆவணக் காப்பகம் இன்று  கொண்டாடியது. இதையொட்டி சுதந்திரத்தின் அமிர்த பெருவிழா நிகழ்ச்சியின் ஒரு பகுதியாக "நமது மொழி, நமது பாரம்பரியம்" என்ற தலைப்பிலான கண்காட்சிக்கு ஏற்பாடு செய்யப்பட்டுள்ளது. இந்தக் கண்காட்சியை மத்திய கலாச்சாரத் துறை இணையமைச்சர் திருமதி மீனாட்சி லேகி தொடங்கி வைத்தார்.
இந்தக் கண்காட்சியில் தத்துவார்த்த முறைகள், ராமாயணம், ஸ்ரீமத் பகவத்கீதை போன்றவற்றின் தொன்மையான மூலப்படைப்புகள் ஆவணக் காப்பக களஞ்சியத்தில் இருந்து காட்சிப்படுத்தப்பட்டுள்ளன. பிரபல ஆளுமைகளின் தனிப்பட்ட கையெழுத்து பிரதிகளும், இந்திய தேசிய அருங்காட்சியகத்தின் நூலக சேகரிப்பிலிருந்து அரிய நூல்களும், கண்காட்சியில் இடம்பெற்றுள்ளன. இந்தக் கண்காட்சியில் இந்தியாவின் மொழியியல் பன்முகத்தன்மையையும் எடுத்துரைக்கும் வகையில் அமைக்கப்பட்டுள்ளது.
நிகழ்ச்சியில் பேசிய திருமதி மீனாட்சி லேகி, 5 மற்றும் 6-ம் நூற்றாண்டு காலத்தில் எழுதப்பட்ட கையெழுத்துப் பிரதிகளை இந்தக் கண்காட்சியையொட்டி தேசிய ஆவணக் காப்பகங்கள் வழங்கியுள்ளதாகவும் அவை காட்சிப்படுத்தப்பட்டுள்ளன என்றும் தெரிவித்தார். மேலும் அவர் கூறுகையில், தேசிய ஆவணக் காப்பக வளாகத்தில் சுமார் 72,000-க்கும் மேற்பட்ட கையெழுத்துப் பிரதிகள் இடம்பெற்றுள்ளன என்று அவர் குறிப்பிட்டார். இதற்காக தேசிய ஆவணக் காப்பகத்துக்கு அவர் பாராட்டுத் தெரிவித்தார். இவற்றை டிஜிட்டல் மயமாக்குவதால் இவை உலகம் முழுவதும் சென்றடையும் என்றும் அதனால் இளைய தலைமுறையினர் இவை குறித்து எளிதில் அறிந்து கொள்ள வாய்ப்பு ஏற்படும் என்றும் திருமதி மீனாட்சி லேசி கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1931043
----
AP/PLM/GK
(Visitor Counter : 109
பாதுகாப்பு அமைச்சகம்
1971 இந்தியா-பாகிஸ்தான் போர் வெற்றியை நினைவு கூறும் லோகோ போட்டி, பரிசு ரூ.50,000
இந்தியா-பாகிஸ்தான் இடையே கடந்த 1971ம் ஆண்டு டிசம்பர் மாதம் நடந்த போரில் இந்தியா வெற்றி பெற்றது. இதனால் பங்களாதேஷ் உருவானது. இந்த போர் வெற்றியின் 50வது ஆண்டு வரும் டிசம்பர் 16ம் தேதி கொண்டாடப்படுகிறது. இதை முன்னிட்டு இந்தாண்டு டிசம்பர் முதல், அடுத்தாண்டு டிசம்பர் 16ம் தேதி வரை பல்வேறு நிகழ்ச்சிகள் நடத்தத் திட்டமிடப்பட்டுள்ளது. இதற்காக லோகோ ஒன்றை உருவாக்க பாதுகாப்புத்துறை அமைச்சகம் விரும்புகிறது. இதற்கான லோகோவை, இந்தியர்களிடமிருந்து பாதுகாப்புத்துறை அமைச்சகம் வரவேற்கிறது. இந்தப் போட்டியில் கீழ்க்கண்ட வழிகாட்டுதல்களைப் பின்பற்றி லோகோ உருவாக்க வேண்டும்: -முப்படையின் பங்களிப்பை வெளிக்காட்டும் விதத்தில் லோகோ உருவாக்கப்பட வேண்டும்.நமது படைகளின் சாதனைகளை நினைவு கூறும் வகையில் லோகோ இருக்க வேண்டும்.ராணுவ தளவாடங்கள் பயன்படுத்தப்பட்டால், அவை 1971ம் ஆண்டு போரில் இந்திய ராணுவம் பயன்படுத்தியதாக இருக்க வேண்டும்.அதில் இடம் பெறும் வாசகங்கள் ஆங்கிலம் மற்றும் இந்தியில் இருக்க வேண்டும்.
லோகோவை சமர்ப்பிக்க நவம்பர் 11ம் தேதி கடைசி நாள். தேர்வில் வெற்றி பெறும் லோகோவுக்கு ரூ.50 ஆயிரம் பரிசு வழங்கப்படும். இதற்கான முழு விவரங்கள், நிபந்தனைகள் போன்றவற்றை கீழேயுள்ள இணைப்பில் காணலாம்.
https://www.mygov.in/task/logo-design-contest-swarnim-vijay-varsh/ .
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670380
திறன் மேம்பாடு மற்றும் தொழில் முனைவோர் அமைச்சகம்
பிரதமரின் தேசிய தொழிற்பயிற்சி முகாம் நாடு முழுவதும் 280 இடங்களில் அக்டோபர் 10, 2022 அன்று நடைபெறுகிறது
பிரதமர் திரு நரேந்திர மோடியின் திறன் இந்தியா இயக்கத்தின் ஒரு பகுதியாக, வேலை வாய்ப்பு மற்றும் செயல்முறை பயிற்சிக்கு ஊக்கமளிக்கும் விதமாக, திறன் மேம்பாடு மற்றும் தொழில் முனைவோர் அமைச்சகம், பிரதமரின் தேசிய தொழிற் பயிற்சி முகாமை 28 மாநிலங்கள் மற்றும் யூனியன் பிரதேசங்களில் 280 இடங்களில் அக்டோபர் 10, 2022 அன்று நடத்துவதற்கான ஏற்பாடுகளை செய்துள்ளது.
இம்முகாமில் கலந்துகொண்டு இளைஞர்களுக்கு தொழில்பயிற்சி வாய்ப்புகளை அளிக்குமாறு பல்வேறு உள்ளூர் தொழில் முனைவோருக்கு அழைப்பு விடுக்கப்பட்டுள்ளது. இதில் பங்கேற்கும் நிறுவனங்கள், திறமையானவர்களை கண்டறிந்து, அந்த இடத்திலேயே தங்களுக்கு தேவையானவரை தேர்ந்தெடுக்கும் வாய்ப்பு கிடைக்கும். இந்திய இளைஞர்களின் வேலைவாய்ப்பை அதிகரிக்கும் வகையில், ஒவ்வொரு மாதமும், இரண்டாவது திங்கட்கிழமை தொழிற்பயிற்சி முகாம் நடத்தப்படுகிறது.
இம்முகாமில் பங்கேற்க விரும்புவோர் https://www.apprenticeshipindia.gov.in/ என்ற இணையதளத்தின் மூலம் அருகே நடைபெற உள்ள முகாமை கண்டறிந்து பதிவு செய்து கொள்ளலாம். 5ம் வகுப்பு முதல் 12ம் வகுப்பு வரை தேர்ச்சிப்பெற்றதற்கான சான்றிதழ், திறன் பயிற்சி சான்றிதழ், ஐடிஐ டிப்ளமோ அல்லது பட்டதாரி ஆகியோர் இம்முகாமில் கலந்து கொள்ள விண்ணப்பிக்க தகுதியுடையவர்கள் ஆவர். ஏற்கனவே பதிவு செய்துள்ளவர்கள தேவையான அனைத்து ஆவணங்களுடன் முகாம் நடைபெறும் இடங்களுக்கு செல்லுமாறு கேட்டுக்கொள்ளப்பட்டுள்ளனர்.
((IR/RS/SRI/RR
குறு சிறு மற்றும் நடுத்தர தொழில் துறை அமைச்சகம்
புதுமையான காதி காலணிகளை திரு நிதின் கட்கரி அறிமுகப்படுத்தினார்; ரூ 5,000 கோடி வர்த்தகத்தை காதி மற்றும் கிராமப்புற தொழில்கள் ஆணையம் இலக்காக நிர்ணயித்துள்ளது
கையால் நெசவு செய்யப்பட்ட காதி துணியின் மென்மையை நீங்கள் தற்போது காலணியில் பெறலாம். இந்தியாவின் முதல் உயர்தர காதி காலணிகளை மத்திய சிறு குறு மற்றும் நடுத்தர தொழில்கள் அமைச்சர் திரு நிதின் கட்கரி இன்று அறிமுகப்படுத்தினார்.
காதி மற்றும் கிராமப்புற தொழில்கள் ஆணையம் தயாரித்துள்ள இந்த காலணிகளை காணொலி மூலம் அமைச்சர் அறிமுகப்படுத்தினார்.
பட்டு, பருத்தி மற்றும் கம்பளி போன்ற காதி துணியை கொண்டு இந்த காலணிகள் தயாரிக்கப்பட்டுள்ளன. இவற்றை காதி மற்றும் கிராமத் தொழில்கள் ஆணையத்தின் இணையதளமான http://www.khadiindia.gov.in./மூலமும் வாங்கலாம்.
நிகழ்ச்சியில் பேசிய அமைச்சர், இந்த காலணிகளை தயாரித்துள்ளதற்காக காதி மற்றும் கிராமத் தொழில்கள் ஆணையத்தை வெகுவாக பாராட்டினார். இத்தகைய பொருட்களின் மூலம் சர்வதேச சந்தையை பிடிக்கலாம் என்று அவர் கூறினார்.
5,000 கோடி வர்த்தகத்தை காதி மற்றும் கிராமப்புற தொழில்கள் ஆணையம் இலக்காக நிர்ணயித்துள்ளது. இத்தகைய பொருட்களை தயாரித்து சந்தைப் படுத்துவதன் மூலம் இந்த இலக்கை காதி மற்றும் கிராமத் தொழில்கள் ஆணையம் அடையலாம் என்று திரு கட்கரி கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666396
-----
(Visitor Counter : 167
அறிவியல் மற்றும் தொழில்நுட்பத்துறை
உலகின் முதல் ஐந்து மருத்துவ சுகாதார சாதனங்கள் உற்பத்தி நாடுகள் பட்டியலில் இந்தியா இடம்பெற்றுள்ளது; மத்திய அமைச்சர் டாக்டர் ஜிதேந்திர சிங்
உயர் தொழில்நுட்ப மருத்துவ சாதனங்களுக்கான உலகளாவிய போட்டிக்கு மத்தியில், இந்தியா உலகின் முதல் ஐந்து மருத்துவ சுகாதார சாதனங்கள் உற்பத்தி நாடுகளில் ஒன்றாக உருவெடுத்துள்ளது. மிகக் குறைந்த செலவில் இந்தியாவில் மருத்துவ சுகாதார சாதனங்கள் உற்பத்தி செய்யப்படுகின்றன என்று மத்திய அமைச்சர் டாக்டர் ஜிதேந்திர சிங் இன்று தெரிவித்தார்.
உயிர் காக்கும் மருத்துவ சாதனங்களை இந்தியா தயாரித்து வருகிறது, என்றும் அவர் கூறினார்.
புதுதில்லியில் அங்கீகரிக்கப்பட்ட சுகாதார அமைப்புகளின் கூட்டமைப்பு ஏற்பாடு செய்திருந்த 8 வது காஹோடெக், வருடாந்திர சர்வதேச சுகாதார தொழில்நுட்ப மாநாட்டில் அமைச்சர் தொடக்க உரையாற்றினார்.
மருத்துவ சாதனங்கள் நாட்டின் புதிய வளர்ந்து வரும் தொழில் துறைகளில் ஒன்றாகக் கருதப்படுவதாகவும், பிரதமர் திரு நரேந்திர மோடி தலைமையிலான அரசு இந்தியாவை அதன் உற்பத்தி மையமாக மாற்ற சாத்தியமான அனைத்து நடவடிக்கைகளையும் எடுத்து வருவதாகவும் டாக்டர் ஜிதேந்திர சிங் கூறினார்.
"மருத்துவ தொழில்நுட்பம் மற்றும் சாதனங்களின் உலகளாவிய மையமாக இந்தியா மாறும், சந்தை அளவு தற்போதைய 11 பில்லியன் டாலரிலிருந்து  2050 க்குள் 50 பில்லியன் அமெரிக்க டாலராக உயரும் என்று மதிப்பிடப்பட்டுள்ளது" என்றும் அவர் கூறினார்.
1.5 சதவீதமாக இருக்கும் இந்தியாவின் சந்தைப் பங்கை அடுத்த 25 ஆண்டுகளில் 10-12 சதவீதமாக உயர்த்துவோம் என்று நம்புகிறோம். மருத்துவ சாதனங்கள் உற்பத்தி துறை மோடி அரசால் முன்னுரிமைத் துறையாக அடையாளம் காணப்பட்டுள்ளதாகவும், உள்நாட்டில் உற்பத்தி செய்யப்படும் சூழலை வலுப்படுத்த உறுதிபூண்டுள்ளதாகவும் டாக்டர் ஜிதேந்திர சிங் கூறினார்.
"தேசிய மருத்துவ சாதனக் கொள்கை 2023 மற்றும் மருத்துவ சாதனங்களுக்கான ஏற்றுமதி-ஊக்குவிப்பு கவுன்சில் அமைப்பது ஆகியவை இந்தியாவை மருத்துவ சாதனங்கள் உற்பத்தி மையமாக மாற்றுவதை நோக்கமாகக் கொண்டுள்ளன,” என்றும் டாக்டர் ஜிதேந்திர சிங் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
உலகளாவிய உணவு பாதுகாப்பு ஒழுங்குமுறையாளர்களின் முதல் உச்சிமாநாட்டைத் தொடங்கி வைத்தார், மத்திய அமைச்சர் டாக்டர் மன்சுக் மாண்டவியா
உலகளாவிய உணவு பாதுகாப்பு ஒழுங்குமுறையாளர்களின் முதல் உச்சிமாநாட்டை மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர், நேபாள அரசின் விவசாயம் மற்றும் கால்நடை மேம்பாட்டுத் துறை அமைச்சர் டாக்டர் பேடு ராம் பூசல் ஆகியோர் முன்னிலையில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தொடங்கி வைத்தார். மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மற்றும் பேராசிரியர் எஸ்.பி.சிங் பாகேல் ஆகியோரும் நிகழ்ச்சியில் கலந்து கொண்டனர். உணவு சங்கிலியில் உணவு பாதுகாப்பு அமைப்புமுறைகளை வலுப்படுத்துவது மற்றும் ஒழுங்குமுறைத் திட்டங்கள் குறித்த கருத்துக்களை உணவு பாதுகாப்பு ஒழுங்குமுறையாளர்கள் பகிர்ந்து கொள்வதற்கு உலகளாவிய தளத்தை உருவாக்குவது தான் மத்திய சுகாதாரம் மற்றும் குடும்பநலத்துறை அமைச்சகத்தின் இந்திய உணவு பாதுகாப்பு மற்றும் தர ஆணையம் ஏற்பாடு செய்திருந்த இந்த உச்சிமாநாட்டின் நோக்கமாகும்.
நிகழ்ச்சியில் பேசிய அமைச்சர் டாக்டர் மாண்டவியா, பாதுகாப்பான உணவும், ஆரோக்கியமான உடல் நலனும் ஒன்றுடன் ஒன்று இணைந்துள்ளது என்றும், சமமான, பாதுகாப்பான மற்றும் ஊட்டச்சத்துமிக்க உணவுகள் நோய்களை எதிர்க்கும் திறனை பெற்றிருப்பதுடன் நமது ஆரோக்கியம் மற்றும் நலனையும் உறுதி செய்கின்றன என்றும் தெரிவித்தார். உலகளாவிய நிலையான வளர்ச்சிக்கு உணவு தானியங்கள், உணவு பாதுகாப்பு முதலிய விஷயங்கள் இன்றியமையாதது என்று அவர் குறிப்பிட்டார்.
பருவநிலை, மனித சமூகம், விலங்குகள் மற்றும் தாவரங்களின் ஆரோக்கியத்தை கூட்டாக ஒருங்கிணைக்கும் தளத்தை அளிக்கும் ‘ஒரே சுகாதாரம்' என்ற அணுகுமுறையின் கீழ் சுற்றுச்சூழலுக்கு ஏற்ற அமைப்பு முறையை உருவாக்குவதில் உணவு பாதுகாப்பு ஒழுங்குமுறையாளர்களுக்கு கூடுதல் பொறுப்பு இருப்பதாக அவர் வலியுறுத்தினார். இந்தியா தலைமையிலான ஜி20 அமைப்பின் சுகாதார பணிக்குழு, 'ஒரே சுகாதாரம்' என்ற அணுகுமுறைக்கு அதிக முக்கியத்துவம் அளிப்பதை அவர் சுட்டிக்காட்டினார்.
நிகழ்ச்சியில் உரையாற்றிய மத்திய அமைச்சர் திரு நரேந்திர சிங் தோமர், இந்தியாவின் வேளாண் துறை மற்றும் உணவு தொழில்துறையின் அளவைக் கருத்தில் கொண்டு, உணவு பாதுகாப்பை உறுதி செய்வதற்காக வேளாண் உள்ளீடுகள் முதல் நுகர்வோரைச் சென்றடையும் தயாரிப்புகள் வரையான ஒட்டுமொத்த மதிப்பு சங்கிலி இணைப்பையும் ஒற்றை உரு பொருளாக கருதுவது மிக அவசியம் என்று கூறினார்.
உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானன் கெப்ரெய்சஸ்சின் பதிவு செய்யப்பட்ட காணொளி செய்தி நிகழ்ச்சியில் ஒளிபரப்பப்பட்டது. மாநாட்டின் போது இரண்டு நாள் கண்காட்சி, உணவு பாதுகாப்பு ஒழுங்குமுறையாளர்களுக்கான பொதுவான தளம், டிஜிட்டல் தகவல் பலகை போன்ற பல்வேறு முன்முயற்சிகளையும் அமைச்சர் டாக்டர் மாண்டவியா தொடங்கி வைத்தார்.
வெளியுறவுத்துறை அமைச்சகம்
இலங்கை சிறையில் மீனவர்கள்
இந்திய மீனவர்கள் 81 பேர், ஜூலை 17, 2017 நிலவரப்படி இலங்கை சிறையில் இருக்கிறார்கள்.
இலங்கை அரசுடன் பேச்சுவார்த்தை நடத்தி, மீனவர்களை முன்கூட்டியே விடுதலை செய்வதற்கும், அவர்கள் நாடு திரும்புவதற்குமான தொடர் நடவடிக்கைகளை அரசு செய்துவருகிறது. கைது செய்யப்பட்ட மீனவர்களுக்குத் தேவையான மனிதாபிமான மற்றும் சட்ட உதவிகளை கொழும்பு நகரிலுள்ள இந்திய தூதரகம் செய்துதருகிறது. தூதரகத்தின் மூலம் மேற்கொள்ளப்பட்ட தீவிர நடவடிக்கை காரணமாக இலங்கையில் இருந்து 2017-ம் ஆண்டு மட்டும் 174 மீனவர்கள் விடுதலை செய்யப்பட்டுள்ளனர்.
மீனவர்களின் பிரச்னையை இந்திய அரசு தலையாய பிரச்னையாக கருதுகிறது. அதனால் இந்திய பிரதமர் இலங்கைக்கு மே, 2017-ல் சுற்றுப்பயணம் மேற்கொண்டபோது, இலங்கை அதிபர் மற்றும் பிரதம மந்திரியிடம் இதுகுறித்துப் பேசினார். மேலும் ஏப்ரல் 2017-ல் வெளியுறவுத்துறை அமைச்சர்கள் இலங்கை பிரதம மந்திரியிடம் இந்தப் பிரச்னையை எழுப்பினார்கள். இதனைத் தொடர்ந்து ஜூன் 2017-ல் இலங்கை வெளியுறவு துறை அமைச்சர் இந்தியாவுக்கு வந்தபோதும் இதுகுறித்து வலியுறுத்தப்பட்டது.
தொடர்ந்து நவம்பர் 2016-ல் வெளியுறவு மற்றும் மீன்வளத் துறை அமைச்சர்கள் 2 + 2 என்ற ரீதியில் கலந்துகொண்டு திட்டமிட்டதில், இணை பணிக் குழு  மூலம் மீனவர்களின் பிரச்னையை தீர்க்க முடிவெடுக்கப்பட்டது.. இதன்படி மீன் வளத்துறையின் இரு நாட்டு அமைச்சர்களும் ஒவ்வொரு ஆறு மாதங்களுக்கு ஒரு முறையும் சந்தித்து, குழுவின் நடத்தை குறித்து ஆய்வு மேற்கொள்ளப்படுகிறது. இதுவரை இணைப் பணிக் குழு இரண்டுகட்ட பேச்சுவார்த்தை முடிவடைந்துள்ளது. இரண்டாவது இணைப் பணிக்குழு கூட்டம் ஏப்ரல் 7, 2017 அன்று கொழும்பில் கூடியபோது, மீனவர்கள் பிரச்னைக்கு நிரந்தரத் தீர்வு கிடைக்கும் வகையில், நம்பிக்கை கட்டமைப்பு நடவடிக்கை மேற்கொள்ளப்பட்டது.
நமது மீனவர்களுக்கு ஆழ்கடல் மீன் பிடிப்பை ஊக்குவிக்கும் வகையில் பல்வேறு நடவடிக்கைகளுக்கு அரசு ஊக்கம் அளிக்கிறது. ஆழ்கடல் மீன் பிடிப்பை ஊக்குவிப்பதற்கு இந்த நிதியாண்டில் மட்டும் ரூ.200 கோடி ரூபாய் ஒதுக்கப்பட்டு மீனவர்களுக்கு வழங்கப்படுகிறது. மீனவர்களுக்கு பயிற்சி மற்றும் திறன் மேம்பாட்டு முயற்சியின் ஒரு பகுதியாக ஜனவரி 2017-ல் கட்டமைப்பு மேற்கொள்ளப்பட்டது. இதுவரை மூன்று மீனவ குழுக்களுக்கு ஆழ் கடல் மீன் பிடிப்பு, மீன்களை பதப்படுத்துதல், நீண்ட நாளைக்குத் தயாராதல் மற்றும் தாக்குப் பிடித்தல் போன்ற பயிற்சிகள் தரப்பட்டன. மேலும் சில முன்னேற்ற நடவடிக்கையாக தமிழ்நாடு மாநில அரசு உதவியுடன் மீன் பிடித் துறைமுகங்கள் குந்துக்கால், மூக்கையூர் ஆகிய இடங்களில் உருவாக்கும் பணி நடந்துவருகிறது.
இந்தத் தகவலை மாநிலங்களவையில், மத்திய வெளியுறவுத் துறை இணை அமைச்சர் ஜெனரல் வி.கே.சிங் , எழுத்துப்பூர்வமாக இன்று தெரிவித்தார்.
(Visitor Counter : 98
நிலக்கரி அமைச்சகம்
2023 செப்டம்பரில் ஒட்டுமொத்த நிலக்கரி உற்பத்தி 67.21 மில்லியன் டன்னை எட்டியது
நிலக்கரி அமைச்சகம் 2023 செப்டம்பர் மாதத்தில் ஒட்டுமொத்த நிலக்கரி உற்பத்தியில் கணிசமான உயர்வை அடைந்துள்ளது, இது 67.21 மில்லியன் டன்  உற்பத்தியை எட்டியுள்ளது, இது முந்தைய ஆண்டின் இதே மாதத்தில் 58.04 மெட்ரிக் டன் என்ற அளவை விட 15.81% அதிகமாகும். கோல் இந்தியா லிமிடெட்  உற்பத்தி 2022 செப்டம்பரில் 45.67 மெட்ரிக் டன்னிலிருந்து 12.63% வளர்ச்சியுடன் 2023 செப்டம்பர் மாதத்தில் 51.44 மெட்ரிக் டன்னாக உயர்ந்துள்ளது. ஒட்டுமொத்த நிலக்கரி உற்பத்தி  23-24 நிதியாண்டில் 428.25 மெட்ரிக் டன்னாக உயர்ந்துள்ளது, இது 2022-23 நிதியாண்டின் இதே காலகட்டத்தில் 382.16 மெட்ரிக் டன்னாக இருந்தது, இது 12.06% வளர்ச்சியுடன் உள்ளது.
கூடுதலாக, நிலக்கரி அனுப்புதல் செப்டம்பர் 2023 இல் குறிப்பிடத்தக்க ஊக்கத்தைக் கண்டது, இது 70.33 மெட்ரிக் டன்னை எட்டியது, இது 2022 செப்டம்பரில் பதிவு செய்யப்பட்ட 61.10 மெட்ரிக் டன்னுடன் ஒப்பிடும்போது 15.12% வளர்ச்சி விகிதத்துடன், குறிப்பிடத்தக்க முன்னேற்றத்தைக் காட்டியது. அதே நேரத்தில், கோல் இந்தியா லிமிடெட்  அனுப்புதல் சிறந்த செயல்திறனை வெளிப்படுத்தியது, இது 2023 செப்டம்பரில் 55.06 மெட்ரிக் டன்னை எட்டியது, இது 2022 செப்டம்பரில் 48.91 மெட்ரிக் டன்னுடன் ஒப்பிடும்போது, 12.57% வளர்ச்சியைக் குறிக்கிறது. 2022-23 நிதியாண்டின் இதே காலகட்டத்தில் 10.96% வளர்ச்சியுடன் 416.64 மெட்ரிக் டன்னாக இருந்த ஒட்டுமொத்த நிலக்கரி அனுப்புதல்  23-24 நிதியாண்டில் 462.32 மெட்ரிக் டன்னாக கணிசமாக அதிகரித்துள்ளது.
நிலக்கரித் துறை முன்னெப்போதும் இல்லாத உயர்வைக் கண்டுள்ளது, உற்பத்தி, அனுப்புதல் மற்றும் கையிருப்பு அளவுகள் குறிப்பிடத்தக்க அளவுக்கு உயர்ந்துள்ளன. இந்த அசாதாரண வளர்ச்சிக்கு நிலக்கரி பொதுத்துறை நிறுவனங்களின் அசைக்க முடியாத அர்ப்பணிப்பு காரணமாகும், இது இந்த அசாதாரண முன்னேற்றத்தை முன்னெடுப்பதில் முக்கியப் பங்கு வகிக்கிறது. இது நிலக்கரி விநியோகச் சங்கிலியின் செயல்திறனை அடிக்கோடிட்டுக் காட்டுகிறது, இது நாடு தழுவிய நிலக்கரியின் தடையற்ற விநியோகத்தை உறுதி செய்கிறது.
நாட்டின் தொடர்ச்சியான வளர்ச்சி மற்றும் செழிப்புக்கு பங்களிக்கும் நம்பகமான மற்றும் நெகிழ்வான எரிசக்தித் துறைக்கு தடையற்ற விநியோகத்தை உறுதி செய்வதன் மூலம், நிலையான நிலக்கரி உற்பத்தி மற்றும் அனுப்புதலை பராமரிக்க நிலக்கரி அமைச்சகம் உறுதிபூண்டுள்ளது.ANU/AD/PKV/KPG
(Visitor Counter : 56
PIB Headquarters
கொவிட்-19 - பிஐபி செய்தித் தொகுப்பு
14.07.2020
கொவிட்-19 - பிஐபி செய்தித் தொகுப்பு
· பிரதமர் அலுவலகம்
· ஆயுஷ்
· விவசாயத்துறை அமைச்சகம்
· வணிகம் மற்றும் தொழில்துறை அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· அறிவியல் மற்றும் தொழில்நுட்பத்துறை
· கப்பல் போக்குவரத்து அமைச்சகம்
· இளைஞர் நலன் மற்றும் விளையாட்டு அமைச்சகம்
· நித்தி ஆயோக்
· சிறப்பு சேவைகள் மற்றும் கட்டுரைகள்
(